Svein Nyhus

Svein Nyhus (født 23. januar 1962 i Tønsberg) er en norsk illustratør og barnebokforfatter.


== Bakgrunn og arbeid ==
Svein Nyhus har utdannelse fra grafisk linje ved Statens håndverks- og kunstindustriskole i Oslo der han studerte fra 1981 til 1985. Han har siden arbeidet som frilans illustratør for blant annet blader og aviser. Fra 1995 har han særlig skrevet og tegnet bildebøker og samarbeidet med kona si, forfatteren Gro Dahle, om flere allalderbøker med psykologiske og symbolske motiver. 
Flere av bøkene til Svein Nyhus formidler filosofisk og eksistensiell undring i et enkelt språk. Illustrasjonene viser vanligvis karikerte, oppstilte figurer i tablåaktige oppslag. Tegneteknikken er blyant, papirkollasj, tusj og digital bearbeiding. Enkelte originalillustrasjoner er innkjøpt av Nasjonalbiblioteket, og flere av bøkene er oversatt til andre språk.I 2010 utsmykket Svein Nyhus Follebu skole i Gausdal kommune med veggmalerier, og i 2019 Tønsberg og Færder bibliotek.


== Bokutgivelser ==

Det er noe med bøkene til Svein Nyhus som gjør dem så annerledes. Man merker det i språket som elegant leker seg bortover sidene. Man ser det i bildene som er både vakre og skumle og magiske og litt rampete på en gang. Bøkene hans er fabulerende, abstrakte og samtidig konkrete, og de vekker nye tanker. De er enkle nok til å fange oppmerksomheten helt ned til de minste leserne, men samtidig så komplekse at en voksen vil få minst like mye ut av dem.


=== Barnebøker med egne tekster og illustrasjoner ===
1995: Sesam Stasjon ABC – ABC-bok med figurene fra barne-TV-serien om Sesam Stasjon
1995: Drømmemaskinen – bildebok om en oppfinner
1998: Pappa! – bildebok om en gutt som fantaserer om faren sin
1999: Verden har ingen hjørner – filosofisk bildebok – ISBN 9788205306035
2001: Lille Lu og trollmannen Bulibar – fantasybok for barn – ISBN 9788205279018
2002: Ingen – bildebok om ensomhet – ISBN 9788205303171
2004: Jeg! – bildebok om å være til – ISBN 9788205332003
2008: Opp og ut – bildebok om mot – ISBN 9788205374393
2010: Sånt som er – bildebok med plansjer – ISBN 9788205399198
2011: Lars er Lars – pekebok/bildebok for små barn – ISBN 9788205418356 
2011: Lars danser – pekebok/bildebok for små barn – 
2012: Lars er ikke – pekebok/bildebok for små barn – ISBN 9788205425804 
2013: Lars sier hei – pekebok/bildebok for små barn – ISBN 9788205425798 
2013: Lars er stor – pekebok/bildebok for små barn – ISBN 9788205454187 
2016: Skal vi leke? – bildebok – ISBN 9788205495234
2021: Steder å tisse – bildebok – ISBN 9788205505766


=== Bøker med illustrasjoner av Svein Nyhus ===

1993: Gro Dahle: Bare blåbær, Bjarne – bildebok med figurene fra barne-tv-serien Sesam Stasjon
1993: Tor Edvin Dahl: Bamsen som ikke kunne si C – bildebok
1994: Tor Edvin Dahl: Kritt og Klara i farta
1994: Eyvind Skeie: Sesam stasjon sangbok 2 – med figurene fra barne-tv-serien Sesam Stasjon
1997: Gro Dahle: Den grådige ungen – bildebok om sjalusi og en umettelig jente som vil ha alt (ny utgave 2011) – ISBN 9788202174033
1998: Gro Dahle: Den helt vidunderlige grisen Nøffi – bildebok om en stuegris
1999: Gro Dahle: Hemmeligheten til fru Plomme (gjenutgitt med nye farger 2010) – ISBN 9788202182984 
2000: Gro Dahle: Bak Mumme bor Moni – bildebok om sinne
2000: André Bjerke: Moro-vers – nyillustert utgave med Bjerkes rim og regler for barn – ISBN 9788203242953
2002: Gro Dahle: Snill – bildebok om snille, selvutslettende jenter (gjenutgitt i liten størrelse 2004)
2003: Gro Dahle: Sinna Mann – bildebok om vold i hjemmet
2004: Gro Dahle: Djeveltanna – fortellingsbok om tannfelling og en snill djevelunge – ISBN 9788202240639
2004: Märtha Louise: Hvorfor de kongelige ikke har krone på hodet – bildebok om da kronprins Olav kom til Norge – ISBN 9788202242060
2005: Gro Dahle: Tikk takk, sier Tiden – bildebok om klokker og tid – ISBN 9788202250058
2007: Gro Dahle: Håret til mamma – bildebok om en deprimert mor
2008: Gro Dahle: Roy – bildebok om en død hund – ISBN 9788202286446
2009: Gro Dahle: God natt, natt – godnattdikt for barn – ISBN 9788202313760
2013: Ylvis og Christian Løchstøer: Hva sier reven? – bildebok med norsk tekst basert på musikkvideoen The Fox – ISBN 9788203256813 
2014: Gro Dahle: Akvarium – bildebok – ISBN 9788202439682 
2016: Gro Dahle: Blekkspruten – bildebok – ISBN 9788202499037 
2018: Gro Dahle: Dragen – bildebok – ISBN 9788202576882 
2022: Gro Dahle: Ikke! – bildebok – ISBN 9788202757045


== Litterære priser m.m. ==

1998: Kultur- og kirkedepartementets priser for barne- og ungdomslitteratur: Bildebokprisen for Pappa!
1999: Årets vakreste bøker: gull i klassen «Bildebøker» for Pappa!
1999: Unni Sands bildebokpris for Verden har ingen hjørner
2000: Skolebibliotekarforeningens litteraturpris for Verden har ingen hjørner
2001: Årets vakreste bøker: diplom for Moro-vers
2001:  Kultur- og kirkedepartementets pris for barne- og ungdomslitteratur: litteraturprisen for Lille Lu og trollmannen Bulibar
2002: Brageprisen for Snill (sammen med Gro Dahle)
2002: Fortuna Interboks ærespris (sammen med Gro Dahle)
2003: Årets vakreste bøker: diplom i klassen «Bildebøker» for Snill
2003: Kultur- og kirkedepartementets priser for barne- og ungdomslitteratur: Bildebokprisen for Sinna Mann (sammen med Gro Dahle)
2004: Årets vakreste bøker, diplom i klassen «Bildebøker» for Sinna Mann
2007: Vestfolds litteraturpris
2010: Årets vakreste bøker: diplom for God natt, natt
2010: Bokkunstprisen
2010: Vestfold fylkeskommunes kunstnerpris
2011: Årets vakreste bøker: gull i klassen «Bildebøker» for Sånt som er
2014: Teskjekjerringprisen for 2013, sammen med broren Egil Nyhus, «for sitt virke som tegnere og forfattere både i bokform og på veien med forestillinger for barn gjennom mange år»
2015: Kritikerprisen for beste barne- og ungdomsbok utgitt i 2014 for Akvarium (sammen med Gro Dahle)
2016: Norsk illustrasjonsfonds æresstipend
2019: Kulturdepartementets priser for barne- og ungdomslitteratur utgitt i 2018: Spesialprisen tildelt Gro Dahle, Svein Nyhus og Kaia Dahle Nyhus «for å behandle vanskelige temaer og psykisk helse i bildebøker av høy kunstnerisk kvalitet».
2019: Årets vakreste bøker: diplom for Dragen
2019: Deutscher Ärtzinnenbunds Die Silberne Feder, en årlig barnebokpris fra det tyske forbundet for kvinnelige leger, for Bösemann, den tyske utgaven av Sinna Mann, sammen med Gro Dahle
2020: Bösemann, den tyske utgaven av Sinna Mann, utvalgt til merking med Kimi-Siegel, et tysk kvalitetsmerke for litteratur som fremmer mangfold, sammen med Gro Dahle
2020: Annecy tegnefilmfestivals Prix Contrechamp til Ilze Burkovska Jacobsens norsk-latviske animerte dokumentarfilm My Favorite War basert på tegninger av Svein Nyhus.


=== Nominasjoner og annet ===
2000: Nominert til Kritikerprisen for beste barne- og ungdomsbok for Verden har ingen hjørner
2000: Nominert til Brageprisen for Bak Mumme bor Moni (sammen med Gro Dahle)
2001: Utvalgt i The White Ravens (tysk bokkatalog over utmerket barnelitteratur) for Verden har ingen hjørner
2003: Nominert til Kritikerprisen for beste barne- og ungdomsbok for Sinna Mann (sammen med Gro Dahle)
2003 og 2005: Nominert som norsk illustratør til IBBY-prisen (Hans Christian Andersen-medaljen)
2004: Nominert i klassen «Årets vakreste bok» i Årets vakreste bøker for Sinna Mann
2004: Utvalgt i The White Ravens (tysk bokkatalog over utmerket barnelitteratur) for Sinna Mann
2006, 2007, 2008,2009, 2010, 2011, 2012, 2013, 2014, 2015, 2016, 2017, 2018, 2020, 2021 og 2022: Nominert som en av flere norske barnebokforfattere og -illustratører til den internasjonale Astrid Lindgren-prisen for påfølgende år
2007: Beijing Forfatterforenings pris for oversettelse og utgivelse av utenlandsk litteratur ble tildelt det norsk-kinesiske forlaget Nordisk Kunst og Litteratur for den kinesiske utgivelsen av Svein Nyhus' bildebok Verden har ingen hjørner i 2005
2009: Nominert til UPrisen for Roy (sammen med Gro Dahle)
2010: Nominert til Kritikerprisen for beste barne- og ungdomsbok utgitt 2009 for God natt, natt (sammen med Gro Dahle)
2010: Kultur- og kirkedepartementets priser for barne- og ungdomslitteratur 2009: nominert til bildebokprisen for God natt, natt (sammen med Gro Dahle)
2011: Nominert i klassen «Årets vakreste bok» i Årets vakreste bøker for Sånt som er
2011: Nominert til den polske IBBY-prisen Dong Award 2010 for Włosy Mamy, den polske utgaven av Håret til Mamma
2013: Kultur- og kirkedepartementets priser for barne- og ungdomslitteratur 2012: nominert til bildebokprisen for pekebokserien Lars er Lars, Lars danser og Lars er ikke
2013: Førsteplass i kategorien «bildebøker» på New York Times Best Seller list for Ylvis' Hva sier reven?, en barnebok illustrert av Svein Nyhus
2017: Nominert til Kulturdepartementets bildebokpris 2016 for Blekkspruten (sammen med Gro Dahle)


== Bokillustrasjoner ==
Galleriet viser eksempler på tegninger fra barnebøker illustrert av Svein Nyhus.

		
		
		
		
		
		
		
		
		


== Privat ==
Svein Nyhus bor sammen med forfatteren Gro Dahle på øya Tjøme i Færder kommune i Vestfold. De har tre barn,  blant annet illustratøren og barnebokforfatteren Kaia Dahle Nyhus (født 1990). 
Han er også tvillingbroren til avistegneren Egil Nyhus, som han har hatt flere tegneforestillinger for barn sammen med.


== Referanser ==


== Eksterne lenker ==
(no) Svein Nyhus hos Sceneweb 
(no) Publikasjoner av Svein Nyhus i BIBSYS
Svein Nyhus' blogg om bøkene og illustrasjonene
Egen bildepresentasjon
Gyldendal forlags presentasjon av Svein Nyhus (anmeldelser og portrett)
Intervju i Vestfold Blad desember 2010
Intervju i Dagbladet januar 2012